มีอะไรก้บแฟนวันที่เสา16มิย61 ใส่ถุงยางตามปกติแต่นอนหลั่งเสร็จแล้วเอาออกทาถุงยางหลุดอยู่ในช่องคลอด และได้กินยาคุมฉุกเฉินในวันที่อา17มิย61 ปกติแล้วเรากินยาคุมฉุกเฉินประจำเดือนจะมาไม่เกิน1อาทิตย์ แต่ตอนนี้เสา1กค61แล้วประจำเดือนยังไม่มาเลยแต่ในระหว่างนั้นมีตกขาวมีกลิ่นและมามากร่วมมีอาการคันด้วย แบบนี้มีโอกาสตั้งครรภ์สูงมั้ยคะ (ประจำเดือนหมดเสา9มิย61) ตอนนี้เครียดมากเลยค่ะ
สวัสดีค่ะ การที่ประจำเดือนยังไม่มา อาจเกิดจาก1. การตั้งครรภ์ การทานยาคุมฉุกเฉินนั้น หากได้ทานภายในช่วง 12-24 ชั่วโมงหลังจากมีเพศสัมพันธ์ ยาคุมฉุกเฉินจะช่วยป้องกันการตั้งครรภ์ได้ประมาณ 85%2. ผลของยาคุมฉุกเฉิน อาจทำให้ประจำเดือนมาช้ากว่าปกติได้3.มีความเครียด ทำงานหนัก ออกกำลังกายหักโหม พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว4. มีการเจ็บป่วยไม่สบาย เช่น ไข้หวัด ท้องเสีย เป็นต้นแนะนำให้ลองตรวจหาการตั้งครรภ์ดูก่อนค่ะ หากตรวจไม่พบ จะได้ไม่ต้องกังวล และให้รอประจำเดือนไปอีกซักระยะส่วนอาการตกขาวปริมาณมาก มีกลิ่น และคัน ถือเป็นตกขาวที่ผิดปกติ โดยอาจเกิดจาก การติดเชื้อราในช่องคลอด ช่องคลอดอักเสบจากเชื้อแบคทีเรีย การติดเชื้อปรสิตในช่องคลอด เป็นต้น หากยังคงมีอาการตกขาวที่ผิดปกติ ควรไปพบแพทย์เพื่อตรวจและรับยารักษาที่ตรงกับโรคค่ะ